joelniklaus/EU_Wikipedias huggingface dataset:
Tripolin kreivikunta

Tripolin kreivikunta oli ristiretkivaltio, joka perustettiin ensimmäisen ristiretken jälkeen vuonna 1103. Kreivikunta oli Jerusalemin kuningaskunnan vasalli.

Kreivikunnan historia alkoi vuonna 1102, kun Toulousen kreivi Raymond IV, yksi ensimmäisen ristiretken keulahahmoista, alkoi sotia Tripolia hallinneita Damaskoksen kalifeja ja sen valtaväestöä alaviitteja vastaan. Lopulta Raymond piiritti muslimijoukot Tripolin kaupunkiin. Sen valtaaminen oli ristiretkeläisille tärkeä tavoite, koska se yhdistäisi eteläpuolellaan olevan ranskalaisten ja pohjoispuolella olevan normannien valtauksen. Se oli myös hedelmällinen ja runsasväestöinen alue. Tripolin valtaus onnistuikin vuonna 1103. 

Raymond kuoli vuonna 1105 ja jätti valtauksensa nuorelle pojalleen Alfonsolle. Poika oli kuitenkin niin nuori että Raymondin serkku Cerdagnen kreivi Vilhelm-Jordan valittiin sijaishallitsijaksi. Toulousen hallitsijana toiminut Bertrand nousi kuitenkin jakamaan valtaa vuonna 1109 hyvän sotamenestyksensä ansiosta. Bertrand sai pian hallita yksin, sillä Vilhelm-Jordan kuoli pari kuukautta tämän jälkeen.

Vaikka kreivikunnan alue oli vain kapea rannikkokaistale Tripolin ympärillä, sen luonnollisena puolustuslinjana oli vuorijono, joka erotti sen mantereesta. Vuorien välisiin soliin rakennettiin useita puolustuslinnakkeita. Tripolissa tapahtui maanjäristys kesäkuussa 1170 ja useat linnakkeet kuten Krak des Chevaliers, Chastel Blanc ja al-'Ariymah vaurioituivat. Tripolin katedraali tuhoutui. Maanjäristyksestä seurasi myös lyhyt tauko taisteluun, jota Aleppon seldžukkihallitsija Nur al-Din tuolloin kävi kreivikuntaa vastaan.

Tripolin kreivi Raymond III toimi kahteen otteeseen Jerusalemin kuningaskunnan hallitsijana. Ensiksi nuoren Balduin IV:n holhoojana 1174–1177 ja myöhemmin Balduin V:n 1185–1186. Vaikka kreivikunta säästyi Saladinin valloituksilta Raymond III kuoli pian Hattinin taistelun jälkeen. Hänen seuraajakseen tuli Antiokian ruhtinaan Bohemund III:n poika Bohemund IV. Bohemund III:n kuoleman jälkeen Antiokialla ja Tripolilla oli sama hallitsija vuoteen 1268 asti (paitsi lyhyen ajan vuosina 1216–1219). Mamelukit valtasivat Antiokian vuonna 1268, mutta Tripoli kukistui viimeisenä ristiretkivaltiona vasta vuonna 1289.

Tripolin kreivit 
 Raymond IV (1102–1105)
 Alfonso (1105–1109)
 Vilhelm-Jordan (hallitsija 1105–1109)
 Bertrand (1109–1112)
 Pons (1112–1137)
 Raymond II (1137–1152)
 Raymond III (1152–1187)
 Bohemund IV (1187–1233, myös Antiokian ruhtinas)
 Bohemund V (1233–1251, myös Antiokian ruhtinas)
 Bohemund VI (1251–1275, myös Antiokian ruhtinas)
 Bohemund VII (1275–1287)
 Lucia (1287–1289)

Aikajana

Lähteet

Ristiretkivaltiot
Libanonin historia
Lähi-idän entiset valtiot
Davy Crockett

David ”Davy” Crockett (17. elokuuta 1786 Tennessee – 6. maaliskuuta 1836 Alamo, Texas) oli yhdysvaltalainen kansansankari. Hän syntyi viidentenä John Crockettin ja Rebecca Hawkins Crockettin yhdeksästä lapsesta. Crockett ei käynyt lapsena koulua, vaan oppi lukemaan ja kirjoittamaan vasta aikuisiässä. Hän onnistui kuitenkin värväytymään intiaanitiedustelijaksi kenraali Andrew Jacksonin joukkoihin sotaretkelle creek-intiaaneja vastaan. Myöhemmin hän oli aktiivisesti mukana Yhdysvaltojen politiikassa ja edustajainhuoneen jäsenenä vuosina 1827–1831 ja 1833–1835. Crockett kuoli Alamon taistelussa meksikolaisia vastaan.

Walt Disney tuotti kaksi Davy Crockettista kertovaa elokuvaa vuosina 1955 ja 1956.

Lähteet

Aiheesta muualla

 Handbook of Texas Online  

Amerikanenglantilaiset
Villin lännen henkilöt
Vuonna 1786 syntyneet
Vuonna 1836 kuolleet
Yhdysvaltain edustajainhuoneen jäsenet
Seulonnan keskeiset artikkelit
Jukka Gustafsson

Jukka Tapani Gustafsson (s. 2. tammikuuta 1947 Turku) on suomalainen poliitikko, joka on toiminut kansanedustajana vuodesta 1987 asti. Kevään 2011 eduskuntavaaleja seuranneiden hallitusneuvottelujen jälkeen hänet valittiin nimitettäväksi Jyrki Kataisen hallituksen opetusministeriksi. Hän jatkoi opetusministerinä toukokuuhun 2013 asti, jolloin hänen seuraajakseen valittiin aiemmin saman hallituksen asunto- ja viestintäministerinä toiminut Krista Kiuru. 

Gustafsson on valmistunut yhteiskuntatieteiden maisteriksi vuonna 1976. Ennen uraansa kansanedustajana Gustafsson on työskennellyt konepuuseppänä, koulutussuunnittelijana sekä Murikka-opiston rehtorina opiston ensimmäiset kymmenen toimintavuotta (1977–1987).

Poliittinen ura 
Nykyisin Tampereella asuva SDP:tä edustava Gustafsson on toiminut eduskunnassa muun muassa työelämä- ja tasa-arvovaliokunnan puheenjohtajana vuosina 2003–2007 ja vajaan kahden kuukauden ajan vuonna 2011 sekä suuren valiokunnan puheenjohtajana kuukauden ajan vuonna 2007. Kyseisten valiokuntien puheenjohtajana toimiessaan Gustafsson oli myös puhemiesneuvoston jäsen. 

Eduskuntatyöskentelyn lisäksi Gustafsson on toiminut aktiivisesti Tampereen kunnallispolitiikassa. Hän on ollut Tampereen kaupunginvaltuuston jäsen vuodesta 1976. Gustafsson oli Tradeka-yhtymän hallintoneuvoston jäsen kaudella 2004–2008.

Urheiluvaikuttajana 
Gustafsson oli Suomen Palloliiton varapuheenjohtaja 1991–2006. Vuodesta 1993 hän on toiminut Jalkapallosäätiön hallituksessa. Vuosina 1988–1994 Gustafsson toimi Suomen Palloliiton Tampereen piirin puheenjohtajana.

Jalkapallourallaan Gustafsson pelasi Suomen mestaruussarjassa Tampereen Pallo-Veikoissa 1971. Tätä ennen hän pelasi Turun Pyrkivässä. Peliuransa jälkeen Gustafsson on toiminut Tampereen Pallo-Veikkojen taustavaikuttajana.

Vuonna 2005 Gustafssonille myönnettiin Suomen liikuntakulttuurin ja urheilun kultainen ansioristi.

Hän on Suomen Kansanopistoyhdistyksen kunniajäsen.

Julkaisut

Lähteet

Viitteet

Aiheesta muualla 

 Gustafssonin henkilökohtainen kotisivu
 Kirja-arvostelu: Vankan sosialidemokraatin vankka vaalikirja

Nykyiset kansanedustajat
Suomen Sosialidemokraattisen Puolueen poliitikot
Suomen opetusministerit
Tampereen kaupunginvaltuutetut
Pirkanmaan vaalipiiri
Suomen oppilaitosten rehtorit
Suomalaiset jalkapalloilijat
Suomalaiset jalkapallovaikuttajat
Vuonna 1947 syntyneet
Elävät henkilöt
Risto Asikainen

Risto Armas Asikainen (s. 20. elokuuta 1958 Nurmijärvi) on suomalainen muusikko, joka on toiminut säveltäjänä, sanoittajana, sovittajana ja tuottajana monien suomalaisten pop-yhtyeiden taustalla. Hän on myös soittanut kosketinsoittimia tuottamilleen levyille.

Asikainen on tullut suurelle yleisölle tunnetuksi muun muassa Popstars-ohjelmaformaatista. Asikainen toimi Popstarsin tuomarina, teki Popstars-yhtyeille kappaleita ja tuotti heidän albuminsa.

Asikainen on tuottanut lukuisia kotimaisia artisteja, kuten Nylon Beatia, Kaija Koota, Dingoa, Arja Korisevaa,  Kari Tapiota, Jope Ruonansuuta, Gimmeliä ja Robinia. 

Asikainen on yksi Elements Musicin listoilla olevista kirjoittajista. Hän on menestynyt laulunkirjoittajana myös ulkomailla ja tehnyt yhteistyötä kansainvälisten kirjoittajien ja tuottajien kanssa ympäri maailmaa.

Asikainen sai vuonna 2019 ehdollisen vankeustuomion törkeästä kirjanpitorikoksesta.

Lähteet

Aiheesta muualla 
 Risto Asikainen Pomus.netin tietokannassa
 City 12/2003: Tyttöpopin kummisetä
 Hired Gun - palkkasäveltäjän päiväkirja
 
 Risto Asikaisen haastattelu Selvis-lehden numerossa 4/2000

Suomalaiset muusikot
Suomalaiset lauluntekijät
Suomalaiset musiikkituottajat
Emma-palkinnon saajat
Vuonna 1958 syntyneet
Elävät henkilöt
Ilkka Järvi-Laturi

Ilkka Järvi-Laturi (s. 28. marraskuuta 1961 Valkeakoski) on suomalainen elokuvaohjaaja ja käsikirjoittaja, jonka elokuvia ovat Kotia päin (1989), Tallinnan pimeys (1993) ja Historiaa tehdään öisin (1999).

Järvi-Laturi voitti Jussin parhaasta käsikirjoituksesta vuonna 1990 elokuvasta Kotia päin. Nykyään hän asuu New Yorkissa.

Nuoruus ja uran alku
Ilkka Järvi-Laturi varttui Valkeakoskella opettajan ja sairaanhoitajan poikana, luki ahkerasti kirjaston kirjoja ja kiinnostui teini-iässä elokuvakerhotoiminnasta. Kirjoitettuaan ylioppilaaksi 1980 hän pääsi Helsingin yliopistoon opiskelemaan aluksi elektroniikkaa, mutta sitten kirjallisuutta. Parin vuoden kuluttua Järvi-Laturi pääsi Teatterikorkeakoulun näyttelijälinjalle ja vaihtoi sitten Taideteollisen korkeakoulun elokuvaosastolle. Hänen ensimmäinen elokuvansa, 8 millimetrin kaitafilmille kuvattu Arsenikkia ja wanhoja peniksiä joutui elokuvatarkastamon kieltämäksi uskonnollisia tunteita loukkaavana.

Lähteet

Aiheesta muualla

Upstream Pictures, Järvi-Laturin tuotantoyhtiön sivusto

Suomalaiset elokuvaohjaajat
Jussi-palkinnon saajat
Vuonna 1961 syntyneet
Elävät henkilöt
Westminster Abbey

Westminster Abbey on goottilaistyylinen kirkko Westminsterissä Lontoossa. Kirkko on toiminut perinteisenä Englannin kuninkaallisten kruunajaisten ja hautajaisten paikkana. Westminster Abbey, Westminsterin palatsi ja St. Margaret's -kirkko muodostavat Unescon maailmanperintökohteen.

Historia
Perimätiedon mukaan paikalle perustettiin ensimmäinen pyhäkkö vuonna 616 kalastajan nähtyä näyn Pyhästä Pietarista. Tämä on epävarmaa, mutta paikalla oli varmuudella benediktiinimunkkien yhteisö jo ennen kuin Edvard Tunnustaja alkoi rakennuttaa kirkon ensimmäistä, romaanista tyyliä edustanutta versiota noin 1045–1050. Se vihittiin käyttöön 28. joulukuuta 1065 hetki ennen Edvard Tunnustajan hautajaisia ja Harald II:n kruunajaisia.

Henrik III määräsi kirkon rakennettaviksi uudestaan goottilaistyyliseksi. Työ jatkui kolme vuosisataa 1247–1517. Nicholas Hawksmoorin suunnittelemat kaksi läntistä tornia rakennettiin vuosien 1722 ja 1745 välillä. Ne ovat varhaisia esimerkkejä uusgotiikasta. Kirkon 900-vuotisjuhlia vietettiin 28. joulukuuta 1965.

Kruunajais- ja hautakirkko
Vuonna 1066 pidettyjen Haraldin ja Vilhelm Valloittajan kruunajaisten jälkeen kaikki Englannin monarkit on kruunattu Westminster Abbeyssä (lukuun ottamatta Jane Greytä, Edvard V:tä ja Edvard VIII:ta, joita ei kruunattu). Westminster Abbey toimi myös kuninkaiden hautapaikkana 1700-luvun alkuun ja Yrjö II:n aikaan asti, josta lähtien monarkit on haudattu Windsorin linnan kappeliin. Myös sitä ennen joitakin huomattavia kuninkaita kuten Henrik VIII ja Kaarle I haudattiin Windsoriin.

Westminster Abbey on tunnettu etenkin hautakirkkona, ja viimeisen leposijan saaminen sieltä on ollut erityinen kansallinen kunnianosoitus. Kirkossa lepäävät muun muassa valtiomiehet William Ewart Gladstone, William Pitt vanhempi ja William Pitt nuorempi, säveltäjä Georg Friedrich Händel sekä tiedemiehet Charles Darwin, Isaac Newton, Stephen Hawking ja David Livingstone. Kirkon kuuluisin nähtävyys on kuitenkin Poet’s Corner eli runoilijoiden nurkkaus, jonne on haudattu englantilaisen kirjallisuuden suurimpia nimiä, muun muassa Robert Browning, Geoffrey Chaucer, Charles Dickens, Thomas Hardy, Samuel Johnson, Rudyard Kipling ja Alfred Tennyson. Lisäksi Poet’s Cornerissa on muistomerkkejä muualle haudatuille kirjailijoille, kuten William Shakespearelle ja lordi Byronille.

Englannin tasavallan perustaja, lordiprotektori Oliver Cromwell haudattiin Westminster Abbeyyn 1658. Kolme vuotta myöhemmin, kun monarkia oli palautettu, Cromwellin ruumis poistettiin kirkosta ja revittiin kappaleiksi.

Galleria

Lähteet 

Grade I -luokan rakennukset City of Westminsterissä
City of Westminsterin kirkot
Unescon maailmanperintökohteet Yhdistyneessä kuningaskunnassa
Englannin katedraalit
Kivikirkot
Seulonnan keskeiset artikkelit
Suicidal Tendencies

Suicidal Tendencies () on vuonna 1980 Venicessä, Los Angelesissa perustettu skate punk/thrash/speed metal -yhtye. Suicidal Tendencies on myös vaikuttanut osittain varhaisen metalcoren kehitykseen.

Yhtye sai huomiota ympäri Yhdysvaltoja jo ensilevynsä aikoihin, kun FBI puuttui levyn sanoituksiin, erityisesti ”I shot Reagan” -kappaleeseen, jonka nimi muutettiin levyn myöhemmissä painoksissa ”I shot the Devil” -muotoon. Yhtyeen epäiltiin myös sekaantuneen jengeihin, mikä aiheutti soittokiellon Los Angelesissa vuoteen 1991 saakka ja seuraavan levyn julkaisun siirtymisen vuoteen 1987.

Diskografia

Studioalbumit
 Suicidal Tendencies (1983)
 Join the Army (1987)
 How Will I Laugh Tomorrow... When I Can't Even Smile Today (1988)
 Controlled by Hatred/Feel Like Shit... Déjá Vu (1989)
 Lights, Camera, Revolution (1990)
 The Art Of Rebellion (1992)
 Suicidal For Life (1994)
 Friends & Family (1997)
 Six The Hard Way (1998)
 Freedumb (1999)
 Free Your Soul... And Save My Mind (2000)
 Friends & Family, Vol 2 (2001)
 13 (2013)
 World Gone Mad (2016)
 Still Cyco Punk After All These Years (2018)

Kokoonpano

Nykyinen

 Mike ”Cyco Miko” Muir – laulu
 Ben Weinman – kitara
 Dean Pleasants – kitara
 Dave Lombardo – rummut
 Ra Diaz – basso

Entiset jäsenet

 Grant Estes – kitara
 Louiche Mayorga – basso
 Amery Smith – rummut
 Rocky George – kitara
 Ralph ”R.J.” Herrera – rummut
 Bob Heathcote – basso
 Robert Trujillo - basso
 Brooks Wackerman – rummut
 Josh Paul - basso
 Mike Clark - kitara
 Steve Bruner - basso
 Ron Bruner Jr – rummut
 Eric Moore - rummut
 Jeff Pogan - kitara

Yhdysvaltalaiset thrash metal -yhtyeet
Yhdysvaltalaiset punkyhtyeet
Crossover thrash -yhtyeet
Skate punk -yhtyeet
Funk metal -yhtyeet
1980-luvun yhtyeet ja sooloartistit‎
Suicidal Tendencies (albumi)

Suicidal Tendencies on Suicidal Tendenciesin vuonna 1983 ilmestynyt esikoisalbumi.

"I Shot Reaganin" nimi vaihdettiin myöhemmissä painoksissa "I Shot the Deviliin".

Kokoonpano
 Mike Muir – laulu
 Louiche Mayorga – basso
 Grant Estes – kitara
 Amery Smith – rummut

Kappaleet
  (Muir)
  (Muir/Mayorga)
 {{kappale|I Shot the Dedil (Muir)
  (Muir)
  (Muir/Mayorga)
  (Muir/Mayorga)
  (Muir/Mayorga)
  (Muir)
  (Muir/Mayorga)
  (Muir)
  (Muir/Mayorga)
  (Muir)
 Possessed to Skate (Muir/George)*
 Human Guinea Pig (Suicidal Tendencies)*
 Two Wrongs Don't Make a Right (But They Make Me Feel a Whole Lot Better) (Muir/George)*

Tähdellä merkityt kappaleet ovat uusintapainoksissa lisäkappaleina.

Lähteet 

Vuoden 1983 esikoisalbumit
Yhdysvaltalaiset hardcore punk -albumit
Skate punk -albumit
Funk metal -albumit
Esport Oilers

Esport Oilers on vuonna 1990 perustettu espoolainen salibandyn erikoisseura. Seura tunnettiin nimellä Espoon Oilers vuoteen 2013 asti, jolloin se muutti nimensä Esport Oilersiksi tehtyään yhteistyösopimuksen Esport-yhteisöjen kanssa. Esport Oilers oli lisenssimäärällä mitattuna Suomen suurin salibandyseura vuonna 2017. Miesten edustusjoukkue pelaa kaudella 2021–2022 maan korkeimmalla sarjatasolla F-liigassa. Edustusjoukkueen lisäksi seuralla on aikuisten sarjoissa II-divisioonassa pelaavat naisten joukkue ja miesten II-joukkue sekä IV-divisioonassa pelaava miesten III-joukkue. Pojissa juniorijoukkueita on kaikissa ikäluokista ja tytöillä B–E ikäluokissa.

Oilersin kotihalli on Tapiolan Urheiluhalli.

Miehet

Miesten edustusjoukkue kaudella 2021–2022

Miesten edustusjoukkue kaudella 2020–2021

Saavutukset
 Suomen mestaruudet: 4 (1998-99, 2001-02, 2002-03, 2005-06)
 SM-hopeaa: 5 (1997–98, 1999–00, 2000–01, 2015–16, 2020–21)
 SM-pronssia: 3 (1996–97, 2003–04, 2010–11)
 Suomen cupin voitot: 2 (1995-1996, 2001-2002)

Ennätykset
 Suurin voitto: Oilers - Classic 18-4 (2. marraskuuta 2005)
 Suurin tappio: Oilers - SPV 2-11 (31. tammikuuta 2015)Runkosarjan yleisöennätys: 3214 katsojaa (Oilers - TPS 4-1, 9. joulukuuta 2009)
 Piste-ennätys: 48+60=108 (Jaakko Hintikka 2005-06)
 Maaliennätys: 63 (Tero Tiitu 2005-06)

Lähteet

Aiheesta muualla 
 Seuran kotisivu
 nhlfinns.net, Oilersin pelaajatilastot miesten salibandyliigassa

Salibandyliigan seurat
Espoolaiset urheiluseurat
Vuonna 1990 perustetut urheiluseurat
Tapiola
Pecos Bill (sarjakuva)

Pecos Bill on amerikkalaisen kansantarun sankarista tehty italo-western-tyylinen lännensarjakuva.  Sarjakuvan loivat käsikirjoittaja Guido Martina (1906 - 1991) ja kuvataiteilija Raffaele Paparella (1915 - 2001) vuonna 1949.

Sarjakuvan Pecos Bill on älykäs heikkojen puolustaja ja pahan vastustaja. Hän vastustaa tuliaseita ja käyttää vain lassoa, missä hän onkin erityisen taitava. Apunaan hänellä on Davy Crockett ja Calamity Jane, jotka vastaavat todella eläneitä henkilöitä vain nimeltään. Tosin pulska Davy Crockett kehuskelee usein Alamo-tarinoillaan. Pecos Billin rakastettu on Sue Nopsajalka tarussakin.

Lehti oli suosittu Suomessa 50-luvulla. Se ilmestyi a5-koossa joka toinen aukeama värillisenä. Sarjaa piirsi usea piirtäjä, muun muassa tunnettu Hugo Pratt. Lehteä julkaistiin Suomessa 322 numeroa. Kustantaja oli aluksi Artko Oy, mutta vaihtui 1954 Kustannus oy Pecos Billiksi, joka julkaisi myös Korkeajännitystä. Vuodesta 1962 vuoteen 1974 lehteä julkaisi Sarjakustannus Oy. Sen jälkeen yhtiö julkaisi vuosina 1981 ja 1982 sarjakirjan ja vuonna 2002 julkaistiin kaksi nostalgianumeroa ensimmäisistä Pecos Bill -lehdistä.

Aiheesta muualla 

 Pecos Bill Kari Elkelän sarjakuvasivuilla

Italialainen sarjakuva
Western-sarjakuvat
Ilmestymästä lakanneet suomalaiset sarjakuvalehdet
37 Geminorum

37 Geminorum on tähti, joka sijaitsee Kaksosten tähtikuviossa.

Tietoja 37 Geminorumista 
37 Geminorum muistuttaa huomattavasti Aurinkoa spektriltään, lämpötilaltaan, pyörimisnopeudeltaan, massaltaan, kirkkaudenmuutoksiltaan ja metallipitoisuudeltaan. Tämä G0V-spektriluokan tähti on noin 56,34 valovuoden eli 17,283 parsekin etäisyydellä. Tähti loistaa meille visuaalisella alueella magnitudilla +5,73. Tähden väri-indeksi B-V on +0,57 Aurinkoa, absoluuttinen kirkkaus +4,54 Aurinkoa ja luminositeetti 1,33 Aurinkoa, eli se on kolmanneksen Aurinkoa kirkkaampi. Tähden massa on 1,1 ja säde 1,03 Aurinkoa. Pintalämpötila on 5500 K. Ikää 37 Geminorumilla on 5,5 miljardia vuotta eli hiukan enemmän kuin Auringolla.

Aurinkomaiset tähdet
Neale Donald Walsch

Neale Donald Walsch syntyi Milwaukeessa, Wisconsin-osavaltiossa perheeseen, joka kannusti häntä henkisellä tiellä. Hänet tunnetaan parhaiten kirjoittamistaan kirjoista Keskusteluja Jumalan kanssa ja Ystävyys Jumalan kanssa. 

Väitetään, että hänen kirjoittamansa kirjat ovat Jumalan kanavoimia, jotta ihmiset löytäisivät nykyaikaisen näkökulman Jumalaan. Esimerkiksi kirjan Jumala sanoo, että "sinun ei ole pakko tehdä mitään". Walsch/Jumala yrittää viestiä meille epäitsekkäästä Jumalasta, joka on erilainen kuin kristittyjen ja juutalaisten Jumala. Hänen näkemys tuo esille kokonaan uudenlaisen henkisyyden, jossa kaikki ihmisyys tulee keskittymään yhteen - jota voidaan kutsua sanoilla 'ihmisyyden tiimi'. 

Kirjoista löytyy rinnastuksia Bahá'í-uskoon. Kirjat ovat saaneet vetovoimaisen vaikutuksen New Age alakulttuurissa.

Ennen kirjojen julkaisemista Walsch toimi radion puheohjelman vetäjänä. Hän oli tuohon aikaan masentunut alkaessaan kirjoittamaan kirjoja.

Vuonna 2003 julkaistiin elokuva Indigo, jonka oli kirjoittanut Neale Donald Walsch ja James Twyman, ohjaajana Stephen Simon. Walsch myös näytteli elokuvan päähenkilöä.

Merkittävimmät suomennetut kirjat ovat:
 Keskusteluja Jumalan kanssa -sarja
 Ystävyys Jumalan kanssa

Aiheesta muualla
Keskusteluja Jumalan kanssa-websivu (englanninkielinen)
Nealedonaldwalsch.com (englanninkielinen)
Haastattelussa Neale (englanninkielinen)
  Bookbrowse.com - Neale Donald Walsch henkilöhistoria (englanninkielinen)

Walsch, Neale Donald 
Elävät henkilöt
Syntymävuosi puuttuu
Seder

Seder on juutalainen juhlapäivällinen, jota vietetään pesah-juhlan ensimmäisenä ja toisena iltana ystävien ja sukulaisten kanssa. 

Ennen ateriaa kolme palaa  matzohia (ohutta vehnänäkkileivän kaltaista keksiä) asetetaan matzoh-piiloon. Keskellä oleva pala matzohia murretaan puoliksi, toinen puoli laitetaan takaisin matzoh-piiloon mutta toinen puoli, joka sanotaan afikomeksi, piilotetaan.

Seder pöytään katetaan aina seder-lautanen, jolla on harosettia (rouhittuja pähkinöitä, omenoita, kanelia ja viiniä - seos kuvaa laastia, jota juutalaisorjat käyttivät Egyptissä), persiljaa, joka on kastettu suolaveteen (kuvaa kevättä ja juutalaisten kyyneleitä), kananmuna (kuvaa kevättä), reisiluu (kuvaa uhrilammasta) ja vasta raastettua piparjuurta (kuvaa orjuuden karvautta). 

Aterian aikana kaadetaan neljä lasillista viiniä, jotka kuvaavat orjuudesta vapautumisen neljää eri vaihetta, sekä viides lasi (niin kutsuttu Eliaan malja), joka asetetaan seder-pöydälle. Päivällisen aikana talon ovi avataan profeetta Eliaa varten.

Päivällisen jälkeen lapset etsivät afikomenia, ja joka sen löytää,  saa erikoispalkinnon. Joissain perheissä afikomen rikotaan useampiin paloihin niin, että useampi lapsi voi saada löytämispalkinnon.

Katso myös

 Haggada

Juutalaiset juhlapäivät

ru:Песах#Пасхальный Седер
British Steel

British Steel on heavy metal -yhtye Judas Priestin vuonna 1980 julkaisema albumi. Sitä pidetään yhtenä yhtyeen parhaista ja merkittävänä albumina koko tyylilajinkin mittakaavassa. Sitä voidaan pitää yhtyeen lopullisena läpimurtoalbumina.

Levyn materiaali on sekoitus rosoisia (Rapid Fire ja Steeler), anthem-tyyppisiä mahtipontisia ynnä julistuksenomaisia kappaleita (Metal Gods ja United) ja rock-vivahteisempia kappaleita (tunnetut Breaking the Law ja Living After Midnight). Levyn rauhallisin kappale on reggae-rytmiikasta vaikutteita ottava The Rage. Kokonaisuutena levyn musiikki on sävyltään tummaa ja rytmiltään voimakasta, mutta silti suhteellisen melodista.

Kappaleet
Kaikki kappaleet kirjoittanut Downing/Halford/Tipton

Vuoden 2001 remasteroidun version bonusraidat

Kokoonpano
Rob Halford – laulu
K.K. Downing – kitara
Glenn Tipton – kitara
Ian Hill – basso
Dave Holland – rummut

Aiheesta muualla
Judas Priest Info Pages , tietoa albumin synnystä 

Judas Priestin albumit
Vuoden 1980 albumit
Määri

Määri (,  ja ) on historiallinen maakunta nykyisessä Tšekin tasavallassa. Tšekin tasavalta koostuu kolmesta historiallisesta maakunnasta, Böömistä, Määristä ja pienestä osasta Sleesiaa. Määri  ei ole toisen maailmansodan jälkeen ollut virallinen hallintoalue. Sen nykyinen pääkaupunki on Brno, mutta historiallinen keskus oli kolmikymmenvuotiseen sotaan saakka Olomouc. Määri kattaa Tšekin pinta-alasta vajaan kolmasosan.

Määrissä puhutaan tšekin yleiskielestä poikkeavia murteita. Jotkut määriläiset eli moraavit määrittelevät itsensä etnisesti tšekeistä eli böömiläisistä erilliseksi ryhmäksi. Kun vielä vuonna 1991 maan väestöstä 1 362 000 ihmistä eli 13,2 prosenttia ilmoitti olevansa määriläisiä, on määrä vuoteen 2001 mennessä supistunut 380 000:een eli 3,7 prosenttiin.

Historia 
Varhemmin kelttien ja myöhemmin germaanien asuttama Määri päätyi 500-luvun lopulla länsislaavien asuinalueeksi, ja 800-luvulla se oli niin kutsutun Suur-Määrin valtakunnan keskus. Vaikka alue oli tšekinsukuisten asuttama, se ei suinkaan alusta alkaen kuulunut prahalaisten muodostamaan ruhtinaskuntaan, vaan sillä oli omat paikalliset hallitsijat. Noin vuonna 1000 se joutui Puolalle ja 1029 Böömille. Bööminkin ylivallan aikana Määrillä oli toisinaan oma ruhtinas, useimmiten Böömin kuninkaan sukulainen, joka joskus oli jopa kuninkaan kilpailija.

Määristä tuli 1182 rajakreivikunta Pyhässä saksalais-roomalaisessa keisarikunnassa. Se liitettiin vuonna 1478 hetkellisesti Unkariin, jolta se palautui muodollisesti Böömille, jonka mukana se päätyi Itävallan alaisuuteen vuonna 1526. Uskonpuhdistuksella eri muodoissaan (hussilaisuus, luterilaisuus ja pietismi) oli kannattajia erityisesti Määrin alueella. Määriläisprotestantteja lähti huomattavia määriä pakoon Yhdysvaltoihinkin asti, missä heistä muodostui yksi muun muassa Pennsylvanian vanhoillisten yhdyskuntien taustaryhmistä (vertaa Wachovia). Tšekkoslovakian osana Määri oli vuosina 1918–1992, ja Tšekkiin se on kuulunut vuodesta 1993.

Tšekin historia
Tšekin maantiede
YAMAM

YAMAM (ימ"מ) on lyhenne erikoispoliisiyksiköstä (יחידת משטרה מיוחדת) hepreaksi. YAMAM on Israelin terrorismin vastainen poliisiyksikkö. YAMAMilla on ammattimaisen ja menestyksekkään anti-terroristiyksikön maine. Se pystyy sekä panttivankien pelastusoperaatioihin että hyökkäyksiin terroristeja vastaan. Anti-terroristitoimien lisäksi se tekee SWAT-tyylisiä tehtäviä ja salaisen poliisin töitä.

Nimi ja organisaatio 

YAMAM perustettiin 1974 Maalotin verilöylyn jälkeen. Israelissa YAMAMia kutsutaan myös Terrorismin vastaiseksi yksiköksi (היחידה ללוחמה בטרור). YAMAN kuuluu Israelin MAGAV-poliisivoimiin eikä armeijaan.

YAMAM on riippumaton yksikkö ja tekee omia operaatioitaan.

YAMAMin päätehtävät

 Panttivankien pelastaminen (terroristeilta)
 Panttivankien pelastaminen (rikollisilta)
 Anti-terrorismi (ennalta ehkäisevät operaatiot)
 SWAT-operaatiot – vaarallisten rikollisten käsittely
 Salaisen poliisin tehtävät
 VIP-henkilöiden turvaaminen

YAMAMin johtajat

 Asaf Hafetz (1974–988)
 Elik Ron (1988–1992)
 David Tzur (1992–1995)
 Toimivien johtajien nimet ovat salaisia

Lähteet

Aiheesta muualla 

Israel
Erikoisjoukot
Puolisotilaalliset järjestöt
Keski-C

Keski-C:llä tarkoitetaan länsimaisessa musiikissa  C-nuottia, joka sijaitsee diskantti- ja bassoviivastojen välissä. Keski-C:tä kutsutaan usein myös nimellä C4 (nuotti-oktaavinotaatiossa)  tai oktaavialojen nimistön mukaisesti yksiviivaiseksi c:ksi (c¹).  Keski-C on yleensä kosketinsoitinten koskettimiston keskiosassa, ja se on miesten äänialan ylärajan lähellä ja naisten äänialan alarajan lähellä. Kitaran keski-C on oktaavia alempi pieni c.

Oktaavin keski-C:tä ylempänä on 2-viivainen C ja sitä edelleen oktaavin ylempänä on 3-viivainen C ja niin edelleen. Alaspäin oktaaveittain mentäessä seuraavaksi keski-C:stä tulevat pieni, suuri, kontra ja sub-kontra C.

Vaikka yksiviivaista c:tä nimitetään yleisesti keski-C:ksi, tämä nimitys on koskettimistokohtainen. Muiden soitinten soittajat saattavat kutsua sitä eri nimellä. Esimerkiksi länsimaisen konserttihuilun soittaja saattaisi kutsua tätä nuottia "ala-C:ksi", sillä se sijaitsee konserttihuilun alimmassa rekisterissä.

Nykyisen määritelmän mukaan, jossa yksiviivainen A (a¹) on 440 Hz, keski-C:n taajuus on noin 261,6 Hz.

Lähteet  

Musiikin teoria
Musiikkitermit
Iljan praasniekka

Iljan praasniekka on ortodoksinen juhla eli praasniekka, jota vietetään profeetta Elian muistoksi Ilomantsissa.

Ilomantsin praasniekat olivat pitkään unohduksissa, mutta vuosina 1955–67 seurakunnan kirkkoherrana toiminut isä Kauko Salminen, Helsingin kirkkoherra Markku Salmisen isä, elvytti arkkipiispa Paavalin tukemana sekä Ilomantsin Iljan praasniekan että Hattuvaaran Petrun praasniekan.

Iljan praasniekkaa vietetään joka vuosi 20. heinäkuuta. Praasniekka alkaa jo 19. heinäkuuta vigilialla. 20. heinäkuuta on juhlaliturgia, jonka yhteydessä kirkkoväki matkaa ristisaatossa järven rantaan. Järven rannassa toimitetaan vedenpyhitys, eli pappi siunaa järven veden. Liturgian jälkeen on kirkonmäellä yleinen kansanjuhla.

Lähteet 

Ortodoksinen kirkko
Duce

Duce () oli fasistisen Italian diktaattorina vuosina 1922–1945 hallinneen Benito Mussolinin käyttämä titteli. Hän otti tittelin käyttöön vuonna 1925 ollessaan pääministerinä. Fasistien suuri neuvosto erotti Mussolinin 25. heinäkuuta 1943. Hän toimi vielä vuosina 1943–1945 Italian sosiaalisen tasavallan Ducena.

Tittelin tausta
Italian kielen sanan duce kantasanana on latinan dux (”johtaja” tai ”opas”). Se on sukua venetsian kielen sanalle doge, jolla viitattiin italialaisten kaupunkivaltioiden hallitsijoihin keskiajalla ja renessanssin aikana. Englannissa ja useimmissa romaanisissa kielissä herttuaa tarkoittava sana tulee dux-sanasta (englanti duke, ranska duc, espanja ja portugali duque, italia duca).

Sana tuli käyttöön italian kielessä Italian yhdistymisen aikoihin Giuseppe Garibaldia ylistävässä propagandassa. Garibaldi ei kuitenkaan ottanut titteliä virallisesti käyttöön. Ensimmäisessä maailmansodassa Italian kuningas Viktor Emanuel III käytti propagandassa titteliä Duce Supremo. Tämä viittasi kuninkaan rooliin Italian asevoimien ylimpänä komentajana. Maailmansodan jälkeen Gabriele D’Annunzio antoi tittelin itselleen ollessaan ”Carnaron hallinnon” (myöhemmin Fiumen vapaavaltio) johtaja. 

Mussolinin seuraajat kutsuivat häntä Duceksi jo 1910-luvulla, tämän ollessa Italian sosialisten puolueen Avanti!-lehden päätoimittaja.

Sodanjälkeinen käyttö
Toisen maailmansodan jälkeen Italian kielessä duce-sana viittaa yksinomaan Mussoliniin, eikä sitä käytetä muissa johtajuuteen viittaviissa yhteyksissä. Italiassa johtajasta voidaan nykyään käyttää sana capo tai englannin kielestä johdettua sanaa leader.

Lähteet

Fasistinen Italia
Italiankieliset sanat ja sanonnat
Mahasyöpä

Mahasyöpä on mahasta lähtevä syöpäsairaus. Mahasyövän mahdollisia oireita ovat muiden muassa vatsakipu, oksentelu, ripuli, ruokahaluttomuus ja laihtuminen. Tauti voi olla pitkään oireeton. Ilmetessään oireet voivat olla petollisesti samanlaisia kuin hyvänlaatuisissa vaivoissa, esimerkiksi mahahaavassa.

Helikobakteerin on huomattu lisäävän mahasyövän riskiä jopa 2–6-kertaiseksi. Muita riskitekijöitä ovat tiettyjen vitamiinien puute, pilaantunut, savustettu tai hyvin suolainen ruoka, lihavuus ja korkea ikä. Myös tupakointi on mahasyöpäriskiä lisäävä tekijä.

Mahasyöpä oli vielä vuoden 1960 paikkeilla Suomen yleisin syöpätauti, mutta sairauden ilmaantuvuus väheni nopeasti varsinkin länsimaissa. Esimerkiksi vuonna 2008 Suomessa sairastui mahasyöpään 701 henkilöä. Ilmaantuvuuden vaihtelu saman maankin sisällä voi kuitenkin olla niin suuri, että ympäristötekijöiden on päätelty olevan keskeisiä taudin synnyssä. Mahasyövän ilmaantuvuus on korkein Kaukoidässä. Maailmanlaajuisesti mahasyöpä oli vuoden 2014 tiedon mukaan neljänneksi yleisin syöpä, mutta Suomessa se on pudonnut kymmenen yleisimmän syöpätaudin joukosta sekä miehillä että naisilla. Ainoa mahasyövän parantamiseen tähtäävä hoitomuoto on leikkaus. Mahasyöpä voi olla perusteena täydelliselle tai osittaiselle mahalaukun poistoleikkaukselle eli gastrektomialle.

23 prosenttia sairastuneista miehistä ja neljäsosa sairastuneista naisista on Suomessa elossa viiden vuoden kuluttua taudin toteamisesta. Länsimaita paljon korkeampia selviytymislukuja on saavutettu Japanissa, jossa on toteutettu laajoja seulontoja mahasyövän havaitsemiseksi varhaisvaiheissa.

Noin 90–95 % mahasyövistä on adenokarsinoomia. CDH1-geenin mutaatioiden aiheuttama perinnöllinen diffuusi mahasyöpä aiheuttaa noin 1–3 % kaikista mahasyöpätapauksista.

Tunnettuja mahasyöpään sairastuneita 
 Maarit Feldt-Ranta, suomalainen poliitikko ja kansanedustaja (SDP)
 Mona-Liisa Nousiainen, suomalainen maastohiihtäjä 
Rose-Marie Precht, suomalainen näyttelijä 
 Ronnie James Dio, yhdysvaltalainen muusikko ja lauluntekijä
 Roy E. Disney, yhdysvaltalainen liikemies
 Gloria Vanderbilt, yhdysvaltalainen muotisuunnittelija ja seurapiirihenkilö 
 John Wayne, elokuvatähti
 Gertrude Stein, kulttuurivaikuttaja
 Darlene Conley, yhdysvaltalainen näyttelijä (Kauniit ja rohkeat)
 Osamu Tezuka, japanilainen sarjakuvataiteilija

Lähteet

Aiheesta muualla 

Syöpätaudit
Seulonnan keskeiset artikkelit
Sakari Kuosmanen

Sakari ”Saku” Kuosmanen (s. 6. syyskuuta 1956 Helsinki) on suomalainen laulaja ja näyttelijä. Hän on levyttänyt useita sooloalbumeita ja tehnyt yhteistyötä Sleepy Sleepersin ja Leningrad Cowboysin kanssa. Kuosmanen on myös ohjaaja Aki Kaurismäen luottonäyttelijä. 

Kuosmasen taiteilijaprofiili on muuttunut ajan myötä merkittävästi. 1980-luvulla hän identifioitui rokkiin, nykyään hänet nähdään iskelmän tekijänä. Hän on myös tehnyt televisioon Aake Kallialan kanssa ohjelmasarjan Aaken ja Sakun kesäkeittiö vuonna 1999.

Kuosmanen on ollut mukana myös ravintolabisneksessä. Hän on pitänyt ravintoloita Kuopion matkustajasatamassa Galley Kalamarinassa, Playa del Inglesissä, Lempäälän Ideaparkissa ja Nuorgamissa..

Kuosmanen asuu Siilinjärvellä ja hänellä on neljä lasta. Hänelle myönnettiin taiteilijaeläke maaliskuussa 2022.

Diskografia

Albumit 
 
 Löytötavaratoimisto "Ep" (Amulet 1986)

Kokoelmat 
 Onnen lyhteitä – 32 kulkijan laulua (2001)
 20 suosikkia – Kaihon kultamaa (2002)
 Suomihuiput (2003)
 Onnen Lyhteitä 2 (2011)

Yhtyeen jäsenenä 
 Juice Leskinen Grand Slam: Pyromaani palaa rikospaikalle (Megamania Musiikki, 1985) – kitara ja laulu

Filmografia

Elokuvat

Lähteet

Aiheesta muualla 
 Sakari Kuosmasen artistisivu EMI:n kotisivuilla
 Sakari Kuosmanen IMDb:ssä
 
  
 Sakari Kuosmanen lauluntekijänä - Fono.fi

Suomalaiset iskelmälaulajat
Suomalaiset kitaristit
Suomalaiset laulaja-lauluntekijät
Suomalaiset elokuvanäyttelijät
Suomalaiset rockmuusikot
Sleepy Sleepersin jäsenet
Juice Leskinen
Vuonna 1956 syntyneet
Elävät henkilöt
Seulonnan keskeiset artikkelit
Globuli

Globuli on tähtienvälinen tumma kaasupilvi keskellä kirkasta hohtavaa emissiosumua.

Bokin globuli 

Bokin globuli on tumma pilvi, jossa muodostuu tähtiä.
10-50 auringon massaiset globulit ovat emissiosumujen keskellä olevia noin yhden valovuoden läpimittaisia tummia alueita, joissa on mm. molekulaarista vetyä, häkää (CO) ja silikaattipölyä 1 % massasta. Näissä muodostuu tai on muodostunut kaksois- tai moninkertaisia tähtiä. Infrapuna- ja millimetrialueen havainnot viittaavat kaasun virtaukseen kohti prototähteä. Joissain globuleissa on lämpimiä kohteita, toisissa Herbig-Haro-kohteita ja joissakin molekulaarisen kaasun ulosvirtausta. Jos molekyylipilvi joutuu vaikkapa supernovan läpäisemäksi siitä saattaa tulla globuli.

Thackerayn globulit 

Thackerayn globuleja on havaittu vain pilvessä IC 2944.
Ne ovat tiheitä, läpikuultavia tiheän pölyn pilviä.
Näistä globuleista tiedetään hyvin vähän.

Pimeät sumut
Herbigin–Haron kohde

Herbig-Haro-kohde (HH-kohde) on pieni tähtimäinen kirkas sumu, jollaisia on havaittu T Tauri -tähtien lähellä. Se on ilmeisesti kaasusuihkupari, joka sinkoutuu vastamuodostuneesta tähdestä napojen suunnassa. Suihkun törmätessä tähtienväliseen aineeseen se hohtaa hyvin kirkkaana.  Suihkujen massat ovat 1–20 Maan massaa. Kohteet on nimetty George Herbigin ja Guillermo Haron mukaan, jotka havaitsivat niitä toisistaan riippumatta 1940-luvulla.

Katso myös
Prototähti

Lähteet

Aiheesta muualla

 Comprehensive catalogue of HH objects at the University of Colorado 
 Animations of HH object jets from HST observations

Kaasusumut
Tähdet
T Tauri -tähti

T Tauri -tähti on nuori tähti, joka on kutistumassa kohti vakaata tilaa ja ydinreaktioiden alkamista. Näissä tähdissä havaitaan epäsäännöllisiä valonvaihteluja, ne ovat siis kirkkaudeltaan muuttuvia tähtiä. Niiden muuttujaluokka on INT. T Tauri -tähdet luetaan sumumuuttujiin ja purkautuviin muuttujiin. Nämä tähdet ovat nuorimpia näkyviä tähtiä. T Tauri -tähdissä on enemmän litiumia kuin Auringossa, koska ytimen lämpötila ei nouse tarpeeksi korkeaksi.

Katso myös 
Prototähti
Herbig-Haro-kohde
FU Orionis -tähti

Lähteet

Viitteet
Pieni Magellanin pilvi

Pieni Magellanin pilvi (Pieni Magalhãesin pilvi, SMC), josta käytetään myös tunnusta NGC 292, on Linnunradan seuralaisgalaksi. Se sijaitsee Tukaanin tähdistössä, lähellään Suuri Magellanin pilvi. Molemmat galaksit on nimetty portugalilaisen löytöretkeilijän Fernão de Magalhãesin mukaan. Ne ovat osa Linnunradan ja sen suurten naapurigalaksien muodostamaa Paikallista ryhmää. Niiden yhteisnimitys on Magellanin pilvet.

Perustietoa 
Pieni Magellanin pilvi sijaitsee 210 000 valovuoden päässä meistä. Se on varsin pieni epäsäännöllinen galaksi, jossa on kuitenkin vähintään 10 miljardia tähteä. Kääpiögalaksin läpimitta on useita tuhansia valovuosia, ja se on Linnunradan kolmanneksi lähin seuralainen. "Isoveljensä" Suuren Magellanin pilven tavoin se kiertää Linnunrataa, ja on arveltu, etteivät Magellanin pilvien radat ole toisistaan riippuvaisia.

Historia 
Pienen Magellanin pilven löytöhistoria on samanlainen kuin Suurenkin, ovathan ne toisilleen lähekkäisiä ja helposti erottuvia eteläisen tähtitaivaan kohteita. Eteläisen pallonpuoliskon kansat ovat varmasti tunteneet galaksin jo esihistoriallisina aikoina, mutta eurooppalaisille se oli tuntematon ennen suurten löytöretkien aikaa. Amerigo Vespucci havaitsi ilmeisesti galaksin kolmannella merimatkallaan 1503–1504, mutta vasta vuonna 1519 kohde tuli länsimaiden tietoisuuteen, kun Fernão de Magalhães löysi uudelleen sekä suuren että pienen "pilven", jotka nimettiin hänen mukaansa.

Havaitseminen 
Koska Pieni Magellanin pilvi sijaitsee vain 18 asteen päässä eteläisestä taivaannavasta, ei sitä milloinkaan voida havaita Euroopasta eikä muiltakaan pohjoisilta alueilta. Sen sijaan eteläisellä pallonpuoliskolla ja päiväntasaajan molemmin puolin se on suhteellisen hyvä havaintokohde. Se on myös yksi kaukaisimmista kohteista, jotka voi nähdä paljain silmin. Galaksi on kuitenkin Suurta Magellanin pilveä pienempi kooltaan, ja se sijaitsee myös sitä kauempana, joten se on selvästi himmeämpi, kirkkaudeltaan (magnitudiltaan) noin +2,7, eli se näkyy hyvin ilman apuvälineitä valosaasteettomassa ympäristössä. Laajahkon koon takia sen pintakirkkaus on pieni, ja se näyttää todellakin epämääräiseltä pilveltä.

Katso myös 
Magellanin pilvet
Suuri Magellanin pilvi

 
Epäsäännölliset kääpiögalaksit
0292
Linnunradan alaryhmä
Hansakortteli

Hansakortteli eli Hansa on kauppakeskus Turun ydinkeskustassa, kauppatorin laidalla VII kaupunginosassa. Yli 130 liikkeellään se on Turun suurin kauppakeskus, ja keskuksessa kävi ostoksilla vuonna 2019 noin 12,0 miljoonaa asiakasta. Hansan myynti oli 211 miljoonaa euroa vuonna 2019. Hansakorttelissa sijaitsee myös Suomen vanhin ammattiteatteri: Åbo Svenska Teater.

Kauppakeskus on rakennettu kuuden aiemmin muussa käytössä olleen rakennuksen sekä kahden uuden rakennuksen sisälle, ja näiden väliin on rakennettu koko korttelin kattava lasikatto.  Hansa on suosittu kohtauspaikka ja siellä on mahdollista järjestää pieniä tapahtumia, kuten musiikki- tai muotiesityksiä.

Hansakorttelissa tehtiin mittavat uudistustyöt vuosina 2017-2020.

Historia 
Ensimmäisen kerran paikalle suunniteltiin kauppakeskusta jo 1960-luvulla, jolloin oli suunnitelmana purkaa kaikki korttelin rakennukset alta. Tämä ei kuitenkaan toteutunut. Asia nousi seuraavan kerran esille 1980-luvulla, jolloin Turun keskustaan kaivattiin huomiota herättävää vetonaulaa. Tässä yhteydessä keksittiin idea Hansakorttelista, lasilla katetusta koko korttelin käsittävästä kauppakeskuksesta.

Hankkeen suunnittelijaksi palkattiin Benito Casagrande. Hansakortteli rakennettiin useassa osassa: ensimmäinen osa valmistui vuonna 1985 ja viimeinen vuonna 1988. Kauppakeskusta rakennettaessa onnistuttiin säilyttämään kadunvarsitalot ja katukuva entisellään, mikä oli poikkeavaa moniin Turun keskustan aiempiin rakennushankkeisiin verrattuna.

Hansakorttelin tiloissa tehtiin vuosina 2017–2020 merkittäviä uudistustöitä, joiden suunnittelusta vastasi työyhteenliittymä Schauman Arkkitehdit ja Suunnittelutoimisto Amerikka.

Korttelin rakennukset 
Selim A. Lindqvistin suunnittelema, vuonna 1913 valmistunut kolmikerroksinen liikerakennus St. Erik sijaitsee Eerikinkadun ja Kristiinankadun kulmassa. 
Karl Viktor Reiniuksen suunnittelema, vuonna 1891 valmistunut koristeellinen liikerakennus Antintalo sijaitsee Eerikinkadulla. Rakennus on Turun ensimmäisiä liikerakennukseksi suunniteltuja taloja. Vuoteen 1916 saakka tiloissa toimi basaari. 
Åbo Svenska Teaternin Pehr Johan Gylichin suunnittelema, vuonna 1839 valmistunut uusklassistinen kolmikerroksinen rakennus Eerikinkadun ja Aurakadun kulmassa. 
Carl Johan von Heidekenin suunnittelema, vuonna 1865 valmistunut kolmikerroksinen empirerakennus apteekkitalo Aurakadulla.
Veijo K. Kahran suunnittelema, vuonna 1958 valmistunut kuusikerroksinen Kultatalo Aurakadulla. 
Aarne Ehojoen suunnittelema, vuonna 1968 valmistunut viisikerroksinen Teräksenkulma Aurakadun ja Yliopistonkadun kulmassa. 
Viljo Laitsalmen vuonna 1954 suunnittelema nelikerroksinen liikerakennus Yliopistonkadulla. 
 Lukander & Vahteran suunnittelema, vuonna 1986 valmistunut tavaratalorakennus Yliopistonkadulla. 
Aarne Ehojoen suunnittelema, vuonna 1977 valmistunut nelikerroksinen Stockmannin tavaratalo Yliopistonkadun ja Kristiinankadun kulmassa.

Lähteet

Aiheesta muualla 

 Kauppakeskuksen kotisivut

Turun kauppa- ja ostoskeskukset
VII kaupunginosa
Korttelit
Yhteiskoulu

Yhteiskoulu on Suomen koululaitoksessa tarkoittanut oppilaitosta, varsinkin oppikoulua, jossa opiskelee sekä poikia että tyttöjä. Suomessa monet oppikoulut olivat aiemmin joko erillisiä poika- tai tyttökouluja, mutta jo 1800-luvulla niiden rinnalle perustettiin myös yhteiskouluja, ensimmäisenä Läroverket för gossar och flickor ("Oppikoulu pojille ja tytöille") vuonna 1883 ja ensimmäisenä suomenkielisenä  Helsingin Suomalainen Yhteiskoulu vuonna 1886.

Suomen kansakoulut olivat alusta lähtien yhteisiä pojille ja tytöille, samoin kuin nykyisin kaikki peruskoulut ja lukiot, mutta niistä ei yleensä ole käytetty yhteiskoulu-nimitystä.

Sana yhteiskoulu esiintyy yhä monen peruskoulun ja lukion nimessä, mutta käytännön merkitystä sillä ei enää ole. Kouluissa, joiden nimessä on sana yhteiskoulu, on nykyisin yleensä sekä peruskoulun yläaste (luokat 7–9) että lukio. Termiä voidaan käyttää kuitenkin myös koulun historian takia, kuten esimerkiksi Tampereen yhteiskoulun lukiossa.

Lähteet

Katso myös
 Yhtenäiskoulu

Koulujärjestelmät
Suomen koulutus
Tohtorinhattu

Tohtorinhattu on arvonmerkki, jota käyttävät perinteisesti yliopiston promootiossa tohtoriksi promovoidut henkilöt, kunniatohtorit mukaan luettuina. Hattu on malliltaan silinteri eli siinä on kovitettu lieri ja korkea kupu.

Ominaisuudet
Hatun väri on:
teologian tohtoreilla violetti
lääketieteen ja hammaslääketieteen tohtoreilla tummanvihreä, paitsi Turun yliopistossa musta
oikeustieteen tohtoreilla tummanpunainen
taiteen tohtoreilla tummansininen
musiikin tohtoreilla taivaansininen
sotatieteen tohtoreilla harmaa
muilla tohtoreilla musta.
 
Tekniikan tohtorin hattu on musta, mutta poikkeaa muista käännetyn lierinsä ansiosta. Muissa tohtorinhatuissa on suora lieri. 
Tohtorinhattuun kiinnitetään lyyra, joka on erilainen eri tiedekunnista valmistuneilla tohtoreilla. Hatun päällyskangas on silkkiä, kuvussa laskostettu ja muuten sileä.  Sisäpuolelta hattu on tavanomaisen silinterin kaltainen.

Valmistus
Tohtorinhattu valmistetaan käsityönä mittojen mukaan ns. formaattorin avulla. Hattua varten mitataan kallon muoto ja koko, niin että hattu asettuu päähän silinterin tapaan oikealle kohdalle, ei silmille mutta ei myöskään ylös otsalle. Lyyra kiinnitetään hatun kuvun etuosaan keskelle. Tohtorinhatun tyypillinen hinta vuonna 2012 oli noin 500-600 euroa.

Käyttö 
Tohtorinhattua käytetään tietyissä akateemisissa juhlatilaisuuksissa, joista tärkeimpiä esimerkkejä ovat:   
 väitöstilaisuus, jossa tohtorinhattua käyttävät kustos ja vastaväittäjä. Koska tohtorinhattua ei käytetä sisätiloissa, se kuljetetaan väitöstilaisuuteen mentäessä ja sieltä lähtiessä käsivarrella. Väitössalissa kustoksen ja vastaväittäjän hatut ovat heidän edessään pöydällä lyyra yleisöön päin. 
 väitöskaronkka, johon väitelleet vieraat voivat tuoda oman tohtorinhattunsa. Hatut asetetaan usein tarkoitukseen varatulle sivupöydälle. 
 tohtoripromootio. 
 yliopiston avajaiset, joissa hattua käyttävät väitelleet professorit. 
 osakuntien vuosijuhlat. 
 yliopistoon liittyvät tai yliopiston järjestämät muut akateemiset tilaisuudet, esimerkiksi patsaan paljastukset ja hautajaiset. 
Tohtorinhattua on 1900-luvulla käytetty myös kirkolliskokouksen avajaiskulkueessa, mutta tästä käytännöstä on sittemmin luovuttu.

Tohtorinhattua koskee pitkälti sama pukeutumisetiketti kuin muitakin silinterihattuja. Perinteisesti miehet käyttävät tohtorinhattua vain frakin kanssa, johon kuuluu päiväsaikaan musta ja illalla valkoinen liivi. Naiset käyttävät puolestaan useimmiten mustaa iltapukua.  

Tohtorinhattu on henkilökohtainen eikä sitä yleensä lainata muille henkilöille. Yhdessä mahdollisen tohtorin miekan kanssa se muodostaa väitelleen henkilön omat akateemiset tunnusmerkit - tohtorinhattu on omistajalleen tieteellisen vapauden vertauskuva. Hattua säilytetään sille valmistetussa hattukotelossa, jossa sitä pidetään sivuttain, niin että lierille, jonka reunat ovat kotelon pohjaan ja kanteen päin, on oma tukensa kotelon sisällä.

Lähteet

Aiheesta muualla
 Hattuateljee Memmu Lankila
 Hattuliike E.R. Wahlman
 Hattuateljee Lyoléne
 Harvest EB
 Melanders Hattfabrik
 Tohtorin hatun väreistä 
Yliopisto
Oppiarvoon liittyvät hatut
Hatut
The Crown (yhtye)

The Crown on ruotsalainen death- ja thrash metal -yhtye. Yhtye  otti vaikutteita myös hard rockin puolelta. Yhtyeen nimi oli aluksi Crown of Thorns, mutta nimi vaihdettiin, koska samanniminen yhtye oli jo olemassa. The Crownin sanoitukset käsittelevät muun muassa uskontoja ja kapinoita. Yhtye ehti julkaista kolmentoista toimintavuotensa aikana seitsemän albumia. The Crown hajosi vuonna 2004 mutta bändi palasi takaisin yhteen joulukuussa 2009 uutena laulajanaan Jonas Stålhammar, sittemmin yhtyeen laulajaksi on jälleen palannut Johan Lindstrand.

Jäsenet 
Nykyinen kokoonpano
 Johan Lindstrand – laulu (1990–2001, 2002–2004, 2011–)
 Marko Tervonen – kitara (1990–2004, 2009–)
 Marcus Sunesson – Kitara (1993–2004, 2009–)
 Mangus Ossfelt – basso (1990–2004, 2009–)
 Janne Saarenpää – rummut (1990–2004, 2009–)

Entiset jäsenet
 Jonas Stålhammar – laulu (2009–2011)
 Tomas Lindberg – laulu (2001–2002)
 Robert Österberg – kitara (1990–1990)

Diskografia 
Studioalbumit
 Crown of Thorns: 
 Crown of Thorns: 
 
 
 
 
 
 
 
 
Royal Destroyer  (2021)

Demot
 
 

DVD:t

Aiheesta muualla 
 The Crown Tribute Page

Crown, The
Hypokondria

Hypokondria on mielenterveyden häiriö, josta kärsivä luulee tai pelkää perusteetta sairastavansa jotakin vakavaa sairautta. Hypokondriaa kutsutaan puhekielessä myös luulotaudiksi tai luulosairaudeksi. Hypokondria on suunnilleen yhtä yleistä miehillä ja naisilla. Hypokondriaa esiintyy kaiken ikäisillä, mutta useimmiten se puhkeaa nuorella aikuisiällä.

Huomattava osa hypokondriadiagnooseista on virheellisiä, ja etenkin naisille annetaan usein väärä hypokondriadiagnoosi. Yhdysvaltojen autoimmuunisairausyhdistyksen toiminnanjohtajan mukaan yli 40 prosentille autoimmuunisairautta potevista naispotilaista annetaan tai ehdotetaan hypokondriadiagnoosia ennen oikean diagnoosin löytymistä.

Hypokondria liittyy yleensä johonkin muuhun psyykkiseen sairauteen. Noin kaksi kolmasosaa hypokondrikoista kärsivät myös masennuksesta tai paniikkihäiriöstä. Hypokondria on somatoforminen häiriö, ja varsin monesti se esiintyy kliinisen depression lisätautina.

Hypokondrikko ei yleensä kuvittele tai valehtele oireitaan, vaan kokee ne oikeasti. Merkki hypokondriasta on kuitenkin vähäistenkin oireiden jatkuva leimaaminen vakaviksi sairauksiksi. Sitkeä käsitys ja pelko esimerkiksi syövän tai AIDSin olemassaolosta voi pysyä jopa useiden lääkärintutkimusten jälkeen. Vakavimmillaan hypokondria saattaa olla psykoottistasoista, jolloin potilas on harhaluuloinen eli täysin vakuuttunut omasta vakavasta sairaudestaan. Tavallisesti potilas kuitenkin käsittää pelkonsa osin aiheettomaksi tai liioitelluksi mutta ei voi sille mitään.

Hypokondriasta kärsivä potilas on jatkuvasti peloissaan ja ahdistunut oireistaan, ja tämä saattaa johtaa masennukseen, joka taas nostaa itsemurhan riskiä. Yleensä potilas osaa nimetä "sairautensa" hyvinkin tarkkaan ja seuraa lähes kaikkia ruumiinsa tapahtumia. Potilas uskoo, että hänen pelkäämänsä sairaus johtaa kuolemaan tai huomattaviin ruumiillisiin vammoihin. Ohimenevä vakavasta sairaudesta kärsimisen pelko ei ole merkki psyykkisestä sairaudesta, mutta kyseessä on hoitoa vaativa tila, kun pelko on erittäin pitkäaikaista ja arkipäivän toimia haittaavaa.

Hypokondriaa voidaan hoitaa psykoterapialla. Joillekin potilaille myös masennuslääkkeistä on apua. Useilla pitkäaikaisesta hypokondriasta kärsivistä henkilöistä on elämässään oireettomia jaksoja.

Lähteet

Aiheesta muualla 
What is hypochondria?  

Psyykkiset sairaudet
Seulonnan keskeiset artikkelit